
Θεωρήματα 2: Περί Ιστορίας
Αίθουσα Περιοδικών Εκθέσεων ΕΜΣΤ (-1)
1 Οκτωβρίου – 1 Νοεμβρίου 2020
Τα Θεωρήματα, η έκθεση / θεσμός της Ένωσης Ελλήνων Τεχνοκριτών AICA Hellas, μέλος της Διεθνούς Ένωσης Κριτικών Τέχνης AICA International, παρουσιάζεται για δεύτερη φορά στο Εθνικό Μουσείο Σύγχρονης Τέχνης (ΕΜΣΤ) από την 1η Οκτωβρίου μέχρι την 1η Νοεμβρίου 2020 στην Αίθουσα Περιοδικών Εκθέσεων (-1) του ΕΜΣΤ.

Η πρώτη έκθεση είχε παρουσιαστεί το 2018, με στόχο να επαναλαμβάνεται ανά διετία, με επιμελητές, κριτικούς, επιστήμονες της ιστορίας της τέχνης αλλά και καλλιτέχνες να συνομιλούν, να συνεργάζονται και να παρεμβαίνουν στο καλλιτεχνικό πεδίο γύρω από μια θεματική που θα διαφοροποιείται και θα διαμορφώνεται ανάλογα με τα χαρακτηριστικά και τα καίρια ζητήματα κάθε περιόδου.

Για την έκθεση Θεωρήματα 2: Περί Ιστορίας, 25 επιμελητές, θεωρητικοί και κριτικοί της τέχνης, μέλη του Ελληνικού τμήματος της AICA, προτείνουν 56 καλλιτέχνες που με άξονα την Ιστορία, προβάλλουν τη λειτουργία της τέχνης ως εναλλακτικού εκπαιδευτικού εργαλείου με δυνατότητες δυναμικής παρέμβασης στον κοινωνικό ιστό.

Η ιδέα ότι η γνώση του παρελθόντος είναι αρωγός στην ερμηνεία του παρόντος και οδηγός για το μέλλον, που αναφέρει ο Θουκυδίδης στο πρώτο βιβλίο του για την Ιστορία του Πελοποννησιακού Πολέμου, διατρέχει την έκθεση στην οποία παρουσιάζονται εγκαταστάσεις, κατασκευές, γλυπτά, φωτογραφίες, πίνακες, σχέδια, artists’ books, βίντεο και δράσεις.

Την έκθεση συνοδεύει δίγλωσσος κατάλογος (ελληνικά-αγγλικά) με εισαγωγικά κείμενα της Μπίας Παπαδοπούλου και του Εμμανουήλ Μαυρομμάτη, κείμενα των επιμελητών για τα έργα της έκθεσης, φωτογραφίες των έργων και βιογραφίες επιμελητών και καλλιτεχνών. Θα κυκλοφορήσει επίσης ο συλλογικός τόμος Κριτική + Τέχνη Νο.6 με τίτλο Σύγχρονη Τέχνη και Αρχείο: αρχειακές συλλογές, καλλιτεχνικές πρακτικές, προβληματισμοί (επιστημονική επιμέλεια: Χάρις Κανελλοπούλου).

Οι θεωρητικοί με τους καλλιτέχνες που συμμετέχουν είναι οι εξής:
Αλέξανδρος M. Pfaff σε πρόταση της Μαρίας Α. Αγγελή
Βίκυ Τσαλαματά, Αντώνης Χουδαλάκης σε πρόταση της Διονυσίας Γιακουμή
Μαρίνα Γιώτη, Αριστείδης Λάππας, Θανάσης Χονδρός-Αλεξάνδρα Κατσιάνη σε πρόταση της Σωζήτας Γκουντούνα
Κλίτσα Αντωνίου, Γιούλα Χατζηγεωργίου σε πρόταση του Αντώνη Δανού
Αναστάσης Στρατάκης σε πρόταση της Χάριτος Κανελλοπούλου
Γιώργος Λαζόγκας, Φωτεινή Πούλια, Άγγελος Σκούρτης σε πρόταση της Άρτεμις Καρδουλάκη
Μάριος Σπηλιόπουλος, Τάσσος Τριανταφύλλου, Έρση Χατζηαργυρού σε πρόταση της Βάσιας Καρκαγιάννη-Καραμπελιά
Αννίτα Αργυροηλιοπούλου, Ειρήνη Διάδου σε πρόταση της Λένας Κοκκίνη
Μαρία Ανδρομάχη Χατζηνικολάου σε πρόταση της Μάγδας Κουμπαρέλου
Μαίρη Χρηστέα σε πρόταση του Τάσσου Κουτσουρή
Φίλιππος Βασιλείου σε πρόταση του Χριστόφορου Μαρίνου
Έρση Βενετσάνου, Κώστας Βρούβας, Εύη Κυρμακίδου σε πρόταση του
Εμμανουήλ Μαυρομμάτη
Νίκος Γιαβρόπουλος, Κωστής σε πρόταση του Κωνσταντίνοu Μπάσιου
Georgia Kotretsos & Πάνος Τσαγκάρης σε πρόταση Μαρίας Νικολακοπούλου
Ελένη Λύρα, Eυσεβία Μιχαηλίδου, Δημήτρης Σκουρογιάννης σε πρόταση του Στρατή Πανταζή
Ελένη Τζιρτζιλάκη, Γιώργος Τσεριώνης, Γιώργος Χαρβαλιάς σε πρόταση της Μπίας Παπαδοπούλου
Δημήτρης Αληθεινός, Άγγελος Αντωνόπουλος, Γιώργος Τσακίρης σε πρόταση του Μιλτιάδη M. Παπανικολάου
Δημήτρης Ζουρούδης, Κύριλλος Σαρρής σε πρόταση της Νίκης Παπασπύρου
Αλέξανδρος Γεωργίου, Πελαγία Κυριαζή σε πρόταση του Σπύρου Πετριτάκη
Γεωργία Σαγρή, Ελίζα Σόρογκα, Φίλιππος Τσιτσόπουλος σε πρόταση του Κωνσταντίνου B. Πρώιμου
Τάκης Ζερδεβάς, Κωνσταντίνος Μάσσος,΄Εφη Φουρίκη σε πρόταση της Αθηνάς Σχινά
Παντελής Λαζαρίδης, Ερατώ Ταγαρίδη, Πάρις Χαβιάρας σε πρόταση της Φαίης Τζανετουλάκου
Γεωργία Δαμοπούλου, Νίκος Παπαδημητρίου, Ηλίας Παπαηλιάκης σε πρόταση της Λίνας Τσίκουτα
Oμάδα Μάκη Φάρου-Ζωής Πυρίνη σε πρόταση της Άννας Χατζηγιαννάκη
Κώστας Τσώλης  σε πρόταση του Κώστα Χριστόπουλου
Ιδέα για τον θεσμό Θεωρήματα: Εμμανουήλ Μαυρομμάτης, Πρόεδρος του ΔΣ της AICA Hellas και Ομότιμος Καθηγητής του Αριστοτελείου Πανεπιστημίου Θεσσαλονίκης

Ιδέα για την θεματική της έκθεσης Θεωρήματα 2/2020: Περί Ιστορίας: Μπία Παπαδοπούλου, Γενική Γραμματέας της AICA Hellas, Ιστορικός Τέχνης, Επιμελήτρια εκθέσεων

Oργανωτική Επιτροπή και Επιμέλεια της έκθεσης:
Εμμανουήλ Μαυρομμάτης, Μπία Παπαδοπούλου, Άρτεμις Ποταμιάνου, Φαίη Τζανετουλάκου, Κώστας Χριστόπουλος και τα μέλη της AICA Χάρις Κανελλοπούλου, Νίκη Παπασπύρου

Δράσεις και Ημερίδες στο πλαίσιο της έκθεσης:

Οι δράσεις και οι ημερίδες θα πραγματοποιηθούν εφόσον οι συνθήκες το επιτρέψουν και ακολουθώντας όλους τους κανόνες και τα μέτρα για την ασφάλεια του κοινού.
Καλλιτεχνικές δράσεις:
Φίλιππος Βασιλείου
Ελένη Τζιρτζιλάκη

Ημερίδες
Πραγματοποίηση Ημερίδας στο αμφιθέατρο που βρίσκεται μέσα στον χώρο της έκθεσης (-1), με θέμα Ψηφιακή Τέχνη και Ιστορία (οργάνωση της AICA Hellas, συντονισμός και εισήγηση: Φαίη Τζανετουλάκου, Δρ. Ιστορίας της Τέχνης).

Πραγματοποίηση Ημερίδας στο αμφιθέατρο που βρίσκεται μέσα στον χώρο της έκθεσης (-1),  με θέμα Τιμητικός Τόμος για τον καθηγητή Μιλτιάδη Μ. Παπανικολάου, Πρόλογος της έκδοσης, Εμμανουήλ Μαυρομμάτης, Εκδόσεις Βάνιας, Θεσσαλονίκη, σελίδες 770. Ο τόμος περιλαμβάνει 33 μελέτες μαθητών και συνεργατών του καθηγητή Μιλτιάδη Μ. Παπανικολάου που αναφέρονται σε θέματα Ιστορίας και Θεωρίας της Τέχνης και σε θεσμών για τον Πολιτισμό. Επιμέλεια της έκδοσης, Μαρία Δ. Καγιαδάκη.
(οργάνωση της AICA Ελλάς, συντονισμός και εισήγηση: Εμμανουήλ Μαυρομμάτης, Ομότιμος καθηγητής του ΑΠΘ)

(Ο καθηγητής Μ.Μ.Παπανικολάου δίδαξε για 40 περίπου χρόνια Ιστορία της Τέχνης στο Α.Π.Θ. και σε άλλα πανεπιστήμια της χώρας. Χρημάτισε Πρόεδρος του Τμήματος Ιστορίας και Αρχαιολογίας και Κοσμήτορας της Φιλοσοφικής Σχολής του Α.Π.Θ. Πρωτοστάτησε για την ίδρυση του Κρατικού Μουσείου Σύγχρονης Τέχνης στη Θεσσαλονίκη και ως Διευθυντής του υπέγραψε τα συμβόλαια αγοράς της Συλλογής Κωστάκη το 2000).

